जिलाधिकारी आर0के0 सिंह ने कहा कि पं0 दीनदयाल उपाध्याय जी के जन्म शताब्दी वर्ष पर आयोजित हो रहे अन्त्योदय मेला एवं प्रदर्शनी में आकर योजनाओं की जानकारी लें और उनका भरपूर लाभ उठायें अन्य पात्रों को भी लाभांवित करायें। मेले में जिलाधिकारी द्वारा खुले में शौच मुक्त हुई 10 ग्राम पंचायतों के प्रधानों/सचिवों को प्रशस्ति पत्र प्रदान किये गए। प्रधान मंत्री आवास योजना के 20 लाभार्थियों को आवास निर्माण हेतु प्रथम किस्त के रूप में रू0 40000/- प्रदान करने के प्रमाण पत्र दिये, इसी प्रकार दो स्वयं सहायता समूहों को रिवाल्विंग फण्ड प्रदान किया गया और मेले में अच्छे स्टाॅल लगाने वाले विभागों को भी प्रशस्ति पत्र प्रदान किये गयंे।